แรงขายหุ้นบิ๊กแคปฉุด SET ปิดเช้าวูบ 8.44 จุด BEM ซื้อขายสูงสุด 3 พันลบ.
แรงขายหุ้นบิ๊กแคปฉุด SET ปิดเช้าวูบ 8.44 จุด BEM ซื้อขายสูงสุด 3 พันลบ. โดยดัชนีปิดตลาดเช้านี้ที่ระดับ 1,732.01 จุด ลดลง 8.44 จุด หรือ 0.48 จุด มูลค่าการซื้อขาย 3.87 หมื่นล้านบาท
12 ก.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,732.01 จุด ลดลง 8.44 จุด หรือ 0.48 จุด มูลค่าการซื้อขาย 3.87 หมื่นล้านบาท
10 หุ้นกดดัชนีเช้านี้

ด้าน นายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต เปิดเผยว่า ตลาดหุ้นไทยวันนี้ปรับตัวลงหลังดัชนีฯขึ้นไปทดสอบแนวต้านเดิมบริเวณ 1,747 จุด แล้วถอยกลับมา 2 วันแล้ว ทำให้คาดว่าคงจะต้องใช้เวลาย่ำฐานก่อน ทั้งนี้ มองว่าตลาดฯได้ตอบรับปัจจัยบวกจากธนาคารกลางสหรัฐฯ (เฟด) ส่งสัญญาณจะปรับลดอัตราดอกเบี้ยในการประชุมช่วงสิ้นเดือนก.ค.นี้ไปแล้ว ทำให้ช่วงสั้นตลาดฯเผชิญแรงขายทำกำไรออกมาหลังจากที่ปรับตัวขึ้นไปมากในช่วงก่อนหน้านี้
นอกจากนี้ ตลาดฯก็รอแรงหนุนจากตัวเลขผลิตภัณฑ์มวลรวมภายในประเทศ (GDP) งวดไตรมาส 2/62 ของจีนที่จะประกาศในสัปดาห์หน้า ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ
ทั้งนี้ เช้านี้หุ้นในกลุ่มแบงก์เซกันทั่วหน้า หลังจากที่ผลประกอบการไตรมาส 2/62 ของ TISCO ออกมาแล้วมีกำไรเติบโต 5% แต่ตัวเลขหนี้ที่ไม่ก่อให้เกิดรายได้ (NPL) ก็เพิ่มขึ้นจากไตรมาส 1/62 ด้วย ทำให้ตลาดฯกลับมากังวลกัน
สำหรับแนวโน้มการลงทุนในช่วงบ่ายนี้ นายพิชัย กล่าวว่า ตลาดฯคงจะแกว่งตัวออกด้านข้าง โดยมีแนวรับ 1,735-1,720 จุด ส่วนแนวต้าน 1,745 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BEM     มูลค่าการซื้อขาย  3,137.32 ล้านบาท ปิดที่   10.60 บาท ลดลง  0.40 บาท
TOP     มูลค่าการซื้อขาย  2,007.82 ล้านบาท ปิดที่   71.75 บาท เพิ่มขึ้น 0.75 บาท
TRUE    มูลค่าการซื้อขาย  1,506.21 ล้านบาท ปิดที่    6.15 บาท ราคาไม่เปลี่ยนแปลง
PTT     มูลค่าการซื้อขาย    976.12 ล้านบาท ปิดที่   48.00 บาท ลดลง  0.25 บาท
PTTGC   มูลค่าการซื้อขาย    760.83 ล้านบาท ปิดที่   62.00 บาท ราคาไม่เปลี่ยนแปลง